**Noul mecanism fiscal pentru impozitul pe venit, CAS si CASS**

Temei legal: Ordonanța de urgență a Guvernului nr. 18/15.03.2018 privind adoptarea unor măsuri fiscal - bugetare şi pentru modificarea şi completarea unor acte normative

Publicată în Monitorul Oficial nr. 260/23.03.2018

Data intrării în vigoare: 23.03.2018.

**Partea I :**

1. **Prezentarea sistemului**
2. **Reguli privind definitivarea impozitului si contributiilor sociale pentru veniturile aferente anului 2017**
3. **Depunerea declaratiei Unice pentru veniturile estimate ale anului 2018 . Bonificatii**
4. **Declaratia unica -212**

**Partea a II a - CASS –venituri persoana fizica**

**Partea a III a - CASS – pentru venituri din drepturi de proprietate intelectuală/ din arendă sau din asocieri cu persoane juridice –PENTRU CARE IMPOZITUL SE RETINE LA SURSA**

**Partea a IV a –persoane exceptate de la plata CASS**

**Partea a V a –CAS –venituri din drepturi de proprietate intelectuala**

 **PARTEA I**

**I. Prezentarea sistemului**

Se revizuieste sistemul actual privind declararea si plata impozitului pe venit, CAS si CASS pentru persoanele fizice, prin

* simplificarea obligatiilor declarative - comasarea a 7 declarații fiscale intr-o declaratie unica (DU) care se depune anual. (Declaratia 200 – veniturile realizate din Romania, Declaratia 201 – veniturile realizate din strainatate, Declaratia 220 – venitul estimat/norma de venit, Declaratia 221 - norme de venit - agricultura, Declaratia 600 – venitul baza pentru CAS, Declaratia 604 – stabilire CASS persoane fara venit, Declaratia 605 – stopare CASS persoane fara venit)
* termen depunere DU **-15 martie -** se declara veniturile realizate efectiv în anul precedent (se definitivează astfel, prin autoimpunere, impozitul anului precedent) şi se estimeaza veniturile preconizate a se realiza în anul in care se depune declaratia. Declaraţia unica se va depune **numai prin sisteme electronice** de transmitere la distanţă.Totodata, prin DU contribuabilul evalueaza daca are obligatia de a plati CAS, respectiv CASS si, dupa caz, se declara contribuţiile sociale datorate în anul fiscal curent.
* calcularea impozitului, CAS si CASS de catre contribuabili pe baza datelor din DU (nu se mai emit decizii de impunere pentru platile anticipate/impozit final/regularizare CAS/regularizare CASS)
* libera alegere a contribuabilului de a efectua plati, oricand in cursul anului
* **Precizari**
* **Nu sunt modificari in ceea ce priveste baza de impunere/bazele de calcul, cotele,nivelul veniturilor pentru a deveni obligat la plata CAS/CASS, persoana care obligatia de a declara si plati impozitul pe venit/CAS/CASS (cu exceptia: veniturilor din drepturi de proprietate intelectuala-pt care s-au schimbat regulile de impozitare, CAS si CASS , precum si venituri din arenda –pentru care s-a instituit sistemul de retinere la sursa pt CASS, -pentru detalii –a se vedea materialele dedicate acestor subiecte).**
* Sfera veniturilor din activitati independente a fost revizuita in sensul *excluderii veniturilor din drepturi de proprietate intelectuala* si tratarii acestora in mod distinct in cadrul unei categorii de venituri separate.
* În cazul veniturilor pentru care impozitul se retine la sursa – se mentine mecanismul retinerii la sursa a impozitului (drepturi de proprietate intelectuala, dividende, dobanzi, lichidarea unei persoane juridice, alte surse, asocieri cu persoane juridice, premii si jocuri de noroc)
* contractele de inchiriere nu se mai inregistreaza la organul fiscal, se depune doar DU in termen de 30 de zile de la incheierea contractului
* În situaţiile în care intervin modificări ale clauzelor contractuale sau în cazul rezilierii, în cursul anului fiscal, a contractelor încheiate între părţi, şi în care chiria este exprimată în lei sau reprezintă echivalentul în lei al unei sume în valută, venitul este recalculat de către contribuabil, pe baza DU Determinarea venitului anual se efectuează pe baza cursului de schimb al pieţei valutare, comunicat de Banca Naţională a României, din ziua precedentă celei în care se depune declaraţia unică .

**Prezentarea sintetica a noului mecanism:**

|  |  |
| --- | --- |
| În cazul veniturilor pentru care impozitul pe venit nu se retine la sursa: | **Se trece de la sistemul platilor anticipate**, cu definitivarea in anul urmator (stabilite prin decizii de impunere emise de ANAF) la **sistemul de autoimpunere** (calculul impozitului pe venit se face de contribuabil prin declaratia unica)**Autoimpunere –pentru anul curent**Impozitul pe venit pentru anul curent se stabileste prin declaratia unica de catre contribuabil, prin aplicarea cotei de impozit (10%) la venitul estimat a se realiza in anul curent.Platile se efectueaza oricand pana la scadenta **– 15 martie anul urmator**.Posibilitatea de rectificare a declaratiei pana la termenul de plata (pana la 15 martie).**Definitivare impozit pe venit pentru anul precedent, în anul următor**Se stabileste prin declaratia unica depusa pana la 15 martie, prin autoimpunere, prin aplicarea cotei de impozit (10%) la venitul realizat in anul precedent.Diferente:  - în plus (de plata) – plata diferenta pana la 15 martie - în minus (de restituit) - restituire/compensare plati in plus conform Codului de procedura fiscala |
| **CAS –** Pentru **veniturile din activitati independente si**  drepturi de proprietate intelectuala  |  Se trece de la sistemul de stabilire a CAS de catre ANAF prin decizii de impunere, la sistemul de autoimpunere (calculul CAS se efectueaza de contribuabil – persoana fizica prin DU). Exceptie: CAS datorata pentru drepturi de proprietate intelectuala -in anumite situatii se face stopaj de platitorul de venit–a se vedea materialul dedicat.  Persoana fizica face evaluarea pentru incadrare ca platitor CAS, in functie de venitul estimat pentru anul curent (independent de venitul realizat in anul precedent):Pentru anul 2018:* Venitul net estimat pentru anul curent este ≥ 22.800 lei- datoreaza CAS la un venit ales, dar nu mai mic decat nivelul salariului minim brut pe tara/luna (CAS MINIM=25% X22 800 LEI)
* Venitul net estimat pentru anul curent < 22.800 lei - nu este obligatorie plata CAS (se poate asigura optional).

Autoimpunere – an curentCAS se stabileste prin declaratia unica de catre contribuabil, prin aplicarea cotei de CAS - 25%- la venitul ales (dar nu mai mic decat nivelul salariului minim brut pe tara)* Platile de CAS se efectueaza oricand pana la scadenta (15 martie a anului urmator)
* Posibilitatea de rectificare a DU pana la termenul de plata (pana la 15 martie)

**Termen de plata – 15 martie, data depunerii D.U.** **Stagiul de cotizare se constituie cu data de 1 ianuarie a anului in care se depune declaratia.** **Exceptii:** B.1. Persoanele asigurate in sisteme proprii de asigurari sociale, care nu au obligatia asigurarii in sistemul public de pensii, precum si persoanele care au calitatea de pensionari nu datoreaza CAS pentru veniturile din activitati independente, respectiv din drepturi de prorpietate intelectuala**.**B.2. Persoanele fizice care realizeaza venituri din salarii si asimilate salariilor nu datoreaza CAS pentru veniturile din drepturi de proprietate intelectuala.  |
| **CASS** **Pentru venituri din activități independente, Drepturile de proprietate intelectuala, cedarea folosinței bunurilor, agricultură, silvicultură, piscicultură, asocieri cu persoane juridice, investiții (dobanzi dividende, transferul titlurilor de valoare, lichidare) și alte surse** | **Se trece de la sistemul destabilire a CASS** de către ANAF prin decizii de impunere, **la sistemul de autoimpunere** (calculul CASS se efectuează de către contribuabil–persoană fizică prin declarația unică).Exceptie: daca contribuabilul obtine venituri din arenda/proprietate intelectuala/asociere pt care in anumite situatii se face stopaj la sursa de platitorul de venit-a se vedea materialul dedicat. ***Persoana fizică face evaluarea pentru încadrarea ca plătitor CASS, în funcție de venitul estimat pentru anul curent*** (***independent de venitul realizat în anul precedent)*****-Venitul net estimat, cumulat din toate categoriile de venituri, pentru anul curent ≥22.800 lei–datorează CASS la 12 salarii minime (10% x22.800 lei )****venitul net estimat, cumulat din toate categoriile de venituri, pentru anul curent<22.800lei–nu datorează CASS,** însă persoana fizică **poate opta** pentru plata CASS astfel:* Iși exercită opțiunea prin DU până la termenul de depunere, plătește CASS la 6 salarii minime și este asigurat 12 luni
* Își exercită opțiunea prin DU după termenul de depunere, platește CASS la 12 salarii minime și este asigurat 12 luni

**Autoimpunere:-An curent**-CASS se stabilește prin DU de către contribuabilPlățile de CASS se efectuează oricând până la scadență (15 martie anul următor)Posibilitatea de rectificare a declarației până la termenul de plată (până la 15 martie)**Persoane fără venituri an curent**Depunerea DU prin care dobândește calitatea de asigurat–plătește la 6 salarii minime și este asigurat 12luni (indiferent dacă declarația unică este depusă înainte sau după termenul normal de depunere)Plata CASS până la data de 15martie a anului următor |

* **Bonificatii pentru plata cu anticipatie a impozitului anual anticipat /CAS si CASS**

 - nivelul bonificaţiei şi termenele de plată cu anticipaţie se stabilesc prin legea anuală a bugetului de stat.

 - bonificaţia se acordă şi în cazul în care la definitivarea impozitului prin DU se constată că au fost achitate toate obligaţiile fiscale datorate pentru anul precedent până la termenele stabilite,

 - Bonificaţia se determină de contribuabil, iar impozitul de plată va fi diminuat cu valoarea bonificaţiei. Valoarea bonificaţiei se stabileşte de către contribuabil şi se înscrie în mod distinct în DU, sub rezerva verificării ulterioare. Valoarea bonificaţiei nu intră în baza de calcul al impozitului pe venit.

 - daca, ulterior depunerii DU, contribuabilul corectează impozitul pe venitul anual estimat în sensul majorării acestuia, beneficiază de bonificaţie pentru impozitul pe venit anual estimat, inclusiv pentru sumele estimate suplimentar, dacă acestea sunt stinse la termenele de plata stabilite.

-in conditii similare se acorda bonificatii pentru CAS si CASS

* **Sfera veniturilor din activitati independente a fost revizuita in sensul *excluderii veniturilor din drepturi de proprietate intelectuala* si tratarii acestora in mod distinct in cadrul unei categorii de venituri separate.**

 Prin urmare:

- se precizeaza expres scutirea veniturilor din drepturi de proprietate intelectuala obtinute de persoanelor fizice cu handicap grav sau accentuat;

- cota de impozit este de **10%** asupra venitului net si se retine la sursa de platitorii de venituri, la momentul platii veniturilor; impozitul calculat si retinut reprezinta **impozit final** si se plateste la bugetul de stat pana la data de 25 inclusiv a lunii urmatoare celei in care a fost retinut;

 - contribuabilii care obtin venituri din drepturi de proprietate intelectuala au dreptul **sa opteze** pentru determinarea venitului net in sistem real; opţiunea este obligatorie pentru contribuabil pe o perioadă de 2 ani fiscali consecutivi şi se consideră reînnoită pentru o nouă perioadă dacă contribuabilul nu solicită revenirea la sistemul anterior prin depunerea declaratiei unice.

**II. Definitivarea impozitului si stabilirea contributiilor sociale obligatorii pentru veniturile anului 2017**

**Pentru veniturile realizate în anul 2017**, se aplică următoarele reguli:

 a) contribuabilii care pentru veniturile realizate în anul 2017 aveau obligaţia depunerii declaraţiei privind venitul realizat, din România (D200) şi din străinătate (D201), potrivit reglementărilor în vigoare la data realizării venitului, au obligaţia depunerii declaraţiei UNICE până la data de **15 iulie 2018**, inclusiv; **în 2018 DU se poate depune si pe hartie.**

 b) pentru veniturile realizate în anul 2017, organul fiscal stabileşte impozitul anual datorat prin emiterea deciziei de impunere pe baza declaraţiei.

 c) pentru stabilirea contributiilor sociale obligatorii aferente veniturilor realizate in anul 2017, organul fiscal utilizeaza datele declarate in Declaratia unica privind impozitul pe venit si contributiile sociale datorate de persoanele fizice, depusa pana la 15.07.2018

* **Dacă până la data de 23.03.2018, contribuabilii persoane fizice au depus la organul fiscal D200 sau D201, nu mai depun DU pana la 15.07.2018.**
* **Declaratiile 220 (privind venitul estimat /norma de venit) si 221 (veniturile din activitati agricole depuse la organul fiscal in 2018, pentru anul curent, vor fi inlocuite cu DU, ce se va depune pana la 15.07.2018.**
* **Impozitul pe venit stabilit pentru anul 2018 prin decizii de plati anticipate comunicare contribuabililor se anuleaza din oficiu, de catre organul fiscal, prin emiterea unei decizii de anulare a obligatiilor fiscale, care se comunica contribuabilului. Daca impozitul a fost stins, contribuabilii pot cere restituirea.**
* **Declaratia 600 depusa in anul 2018, pentru anul curent, va fi inlocuita cu DU, ce se va depune pana la 15.07.2018**

**III. Depunerea declaratiei Unice pentru veniturile estimate ale anului 2018 .Bonificatii .**

**Pentru veniturile estimate a se realiza în anul 2018**, se aplică următoarele reguli:

 a) termenul de depunere a declaraţiei unice este -**15 iulie 2018**, inclusiv;

 b) termen de plata pentru impozit; CAS si CASS - **pana la 15 martie 2019.**

**Bonificatii pentru anul 2018 –impozit pe venit :**

 a) pentru depunerea declaraţiei unice prin mijlaoce electronice de transmitere la distanta până la **15 iulie 2018** inclusiv, se acordă o bonificaţie de **5%** din impozitul pe venit plătit integral până la 15 martie 2019 inclusiv, reprezentând obligaţiile fiscale anuale pentru anul 2018. Valoarea bonificaţiei diminuează impozitul pe venitul net anual plătit;

 b) pentru plata cu anticipaţie a impozitului pe venit se acordă o bonificaţie de **5%** din impozitul pe venit anual estimat plătit integral până la 15 decembrie 2018 inclusiv. Valoarea bonificaţiei diminuează impozitul pe venitul net anual estimat plătit.

 În cazul în care condiţiile prevăzute mai sus sunt îndeplinite cumulativ se aplică ambele bonificaţii.

**Bonificatii pentru anul 2018 –CASS si CAS:**

 a) pentru depunerea DU până la **15 iulie 2018** inclusiv, prin mijloace electronice de transmitere la distanta se acordă o bonificaţie de **5%** din contributiile sociale datorate plătite integral până la 15 martie 2019 inclusiv, reprezentând obligaţiile fiscale anuale pentru anul 2018. Valoarea bonificaţiei diminuează contribuatiile sociale datorate anual, plătite;

 b) pentru plata cu anticipaţie a contributiilor sociale datorate se acordă o bonificaţie de **5%** din contribuatiile sociale anual estimate, **plătite integral până la 15 decembrie 2018**. Valoarea bonificaţiei diminuează contributiile sociale datorate anual plătite.

 În cazul în care condiţiile prevăzute mai sus sunt îndeplinite cumulativ se aplică ambele bonificaţii.

**IV.Declaraţie unică privind impozitul pe venit şi contribuţiile sociale datorate de persoanele fizice–formular 212 –aprobat prin OPANAF nr. 888/27.03.2018.**

* Se utilizează pentru declararea venitului realizat în anul 2017, precum şi pentru declararea impozitului pe venitul estimat şi a contribuţiilor sociale obligatorii datorate de persoanele fizice începând cu anul 2018.
* **Termenul de depunere a declaraţiei**

 Declaraţia se depune **până la data de 15 iulie 2018**, inclusiv, de către persoanele fizice care au obligaţia:

 - declarării veniturilor realizate din România sau/şi din străinătate în anul 2017;

 - declarării impozitului pe venitul estimat/norma de venit a se realiza din România în anul 2018;

 - declarării venitului estimat pentru încadrarea ca plătitor de contribuţii sociale şi, după caz, a declarării contribuţiilor sociale datorate în anul fiscal 2018.

  **Declaraţia se depune în termen de 30 de zile de la data producerii evenimentului, în cazul contribuabililor care încep o activitate în cursul anului fiscal şi a celor care obţin venituri din cedarea folosinţei bunurilor din patrimoniul personal**, altele decât veniturile din arendare pentru care impunerea este finală şi care nu au avut, până la acea dată, obligaţia depunerii declaraţiei unice.

* **Rectificarea declaraţiei:**

Declaraţia unică privind impozitul pe venit şi contribuţiile sociale datorate de persoanele fizice poate fi corectată de contribuabili din proprie iniţiativă, ori de câte ori informaţiile actuale nu corespund celor din declaraţia depusă anterior, prin depunerea unei declaraţii rectificative.

 Declaraţia rectificativă se întocmeşte pe acelaşi formular, bifându-se cu X căsuţele aflate pe prima pagină a formularului (capitolul I "Date privind veniturile realizate în anul 2017" şi/sau capitolul II "Date privind impozitul pe veniturile estimate/norma de venit a se realiza în România şi contribuţiile sociale datorate în anul 2018", după caz).

 Declaraţia rectificativă se completează înscriindu-se toate datele şi informaţiile prevăzute în capitolul supus rectificării, inclusiv cele care nu diferă faţă de declaraţia iniţială.

 Declaraţia rectificativă se utilizează pentru:

 - corectarea impozitului pe venit, precum şi a contribuţiilor sociale datorate de persoanele fizice;

 - modificarea datelor de identificare a persoanei fizice;

 - modificarea unor date referitoare la categoria/sursa veniturilor sau a nivelului acestora, potrivit legii;

 - modificarea unor date referitoare la contribuţia de asigurări sociale şi contribuţia de asigurări sociale de sănătate estimate pe anul 2018;

 - corectarea altor informaţii prevăzute de formular.

 Contribuabilul poate rectifica venitul estimat până la termenul de plată a impozitului datorat, respectiv până la data de 15 martie a anului următor celui de impunere.

* Declaratia este structurata astfel:

**CAPITOLUL I. DATE PRIVIND VENITURILE REALIZATE ÎN ANUL 2017**

**CAPITOLUL II. DATE PRIVIND IMPOZITUL PE VENITURILE ESTIMATE/NORMA DE VENIT**

 **A SE REALIZA ÎN ROMÂNIA ŞI CONTRIBUŢIILE SOCIALE DATORATE ÎN ANUL 2018**

 **Sectiunea 1.Date privind impozitul pe veniturile estimate din România în anul 2018**

 **Sectiunea a 2-a- Date privind contribuţia de asigurări sociale şi contribuţia de asigurări sociale de sănătate estimate pentru anul 2018**

 **SUBSECŢIUNEA 1- Date privind contribuţia de asigurări sociale estimate**

 **SUBSECŢIUNEA a 2-a- Date privind contribuţia de asigurări sociale de sănătate estimată**